LAOAG CITY – Makiko-koordinaren ti Overseas Workers Welfare Administration (OWWA) ti Region I iti Department of Foreign Affairs tapno maiyawid iti kabiitan a panawen ti bangkay ti dua nga overseas Filipino workers nga natay idiay Middle East ken Greece.
Segun kenni Mrs Nona Ganal, representative ti OWWA Region I nga ti OFW manipud Middle East ket natay gapu ti atake ti puso idinto a ti maysa ket seafarer manipud Greece nga natay gapu ti maipagarup a malaria.
Kuna ni Ganal nga dagiti dua a biktima ket agpada a residente ti Badoc, Ilocos Norte ken sumagmamanon a tawen nga agtrabtrabaho da kas OFW iti sabali a pagilian.
Inpasigurado pay ni Ganal nga maited met ti umiso a pinansiyal a tulong para ti pamilya dagiti biktima.
ilo_Latn ilo_Latn ilo_Latn ilo_Latn